Even If

Even If on englantilaisen laulajan Andy Abrahamin esittämä kappale, jolla hän edusti Yhdistynyttä kuningaskuntaa  vuoden 2008 Eurovision laulukilpailussa Belgradissa. Kappale sijoittui finaalissa 14 pisteellä viimeiseksi sijalle 25. Kappale laulettiin kokonaan englanniksi. Kappaleen ovat säveltäneet ja sanoittaneet Andy Abraham, Andy Watkins ja Paul Wilson. Even If on tyyliltään nopeatempoista soulia.

Eurovision laulukilpailussa
pienoiskuva|vasen|Abraham esittämässä kappaletta Eurovision laulukilpailun finaalin harjoituksissa 23. toukokuuta 2008.
”Even If” esitettiin lauantaina 24. toukokuuta järjestetyssä Eurovision laulukilpailun finaalissa toisena. Sitä edelsi Romanian edustajien Nicon & Vladin esittämä kappale ”Pe-o margine de lume” ja seurasi Albanian edustuskappale ”Zemrën e lamë peng” Olta Bokan laulamana. Kappale ei osallistunut semifinaaleihin, sillä Yhdistynyt kuningaskunta pääsi kilpailun isona rahoittajamaana suoraan finaaliin. Andy Abraham esiintyi sinisessä puvussa, jossa oli hopeanvärisiä osia. Taustalaulajat pukeutuivat täysin mustiin asuihin. Miespuolisilla taustalaulajilla oli valkoinen solmio.

Kilpailun lopputuloksissa ”Even If” sijoittui viimeiselle sijalle. Kappaleen keräämistä neljästätoista pisteestä kahdeksan tuli Irlannin puhelinäänestäjiltä ja kuusi San Marinon raadilta. 

Vaikka Saksan ”Disappear” ja Puolan ”For Life” saivat pisteitä saman summan kuin Yhdistyneen kuningaskunnan edustuskappale, sijoittuivat ne Yhdistyneen kuningaskunnan edelle tasapelisäännön mukaisesti. Koska kaikki kolme olivat saaneet yhtä monelta maalta pisteitä, tasapeli ratkaistiin korkeimpien saatujen pisteiden perusteella. Sillä Saksa onnistui saamaan täydet 12 pistettä kerran ja Puola sai yhdeltä maalta kymmenen pistettä, päätyi parhaimmillaan kahdeksan pistettä saanut ”Even If” finaalin viimeiseksi.

Listasijoitukset
Maa ja listaParas sijoitusYhdistynyt kuningaskunta (Official Singles Chart)67.

 Lähteet 

 Aiheesta muualla 
Kappaleen sanat 

Luokka:Vuoden 2008 euroviisuedustuskappaleet
Luokka:Yhdistyneen kuningaskunnan euroviisuedustuskappaleet